Selger Mustang som ny med 50 år gammelt karosseri
Verden går fremover, bakover, kunne nesten vært ordspråket til Revology Cars – et Florida-basert firma: De kjøper Ford-godkjente, nyproduserte «original»-karosserier fra Dynacorn, legger inne en nyoverhalt V8 fra 90-årene, og resten av bilen er helt up to date. Det elektriske er nytt, fritt valg på øverste infotainment-hylle, hjuloppheng, transmisjon – du har en solid smørbrødliste å velge ut fra. Men du blir bedt om å holde deg litt i skinnet når det gjelder interiøret. Kunststoffer er egentlig bedre enn skinn, og lakkert blikk i karosserifargene er bedre enn karbon – for å si det slik. Selv om dashbordet inneholder full elektronikk-pakke med svært LCD-senter. Se video og flere bilder på BilNorge.noVi har sett en del moderne utgaver av det klassiske Ford i det siste. Renovo har gjort en elektrisk utgave av Cobra Coupéen og Equus har laget sin – ganske vesentlig endrede, når du ser nøye etter – utgave av den klassiske Mustangen. Revology har gått en annen vei. «Vi bruker moderne teknologi for å gjøre den klassiske bilen bedre» sier Tom Scarpello, mannen bak ideen. Så blant det moderne finner du skikkelig McPherson hjuloppheng foran og en tre-lenket aksel der bak, du kan velge mellom manuell og automat, og motoren blir en femliter Ford V8 med innsprøytning og i prinsippet så mange hester du ønsker. Den møter ikke 2015 EPA-reglene. Se:Qoros bygger oppoverBilen er utstyrt med bremseskiver rund baut, snekkestyring med servo, sidepåkjøringsforsterkning, sikkerhets-rattstamme og en og annen airbag tilhører også spesifikasjonene. En artig detalj er at de elektriske rutene går opp og ned når du berører det som ser ut som en ekte vindussveiv – og dørene betjenes nøkkelløst. Garantier er den også utstyrt med, kun ett år, men tre på drivlinje og fem på rust. Det hele til en pris som starter på 119.500 dollar (935.000 kroner, skrivende dags kurs).
Nå kan du få en ekte, 50 år gammel Mustang, med en nesten moderne motor og alt annet 2015.